סופרבוק

סופרבוק (ביפנית: アニメ 親子劇場, באנגלית: Superbook) היא סדרת אנימה יפנית בת 52 פרקים שנוצרה בשיתוף בין רשת הטלוויזיה CBN בארצות הברית וחברת ההפקות היפנית טאצונוקו לטלוויזיה בין השנים 1981 ל-1983. הסדרה שודרה בערוץ המזרח התיכון בשנות השמונים ובשנות התשעים.

הסדרה מספרת את סיפורם של שני ילדים, כפיר ונוי, והרובוט שלהם גיזמו. ביחד הם חוזרים בזמן באמצעות התקן הסופרבוק לתקופות שונות מהתנ"ך והברית החדשה. שם הם פוגשים את גיבורי התנ"ך המוכרים, חווים את סיפורי התנ"ך באופן כרונולוגי  וחוזרים לתקופתם כדי ליישם את שלמדו.

בעונה הראשונה הילדים רק חולמים שהם נכנסים לתוך הספר וחוו את חוויות התנ"ך.

בעונה השנייה נוסף להם בן דוד קטן ורובוט הסופרבוק הופך למוחשי. הספר הוכנס בשוגג לתוך מחשב ואיתם הכלבה שלהם, ראפלז. בן הדוד והרובוט זינקו אחריה כדי למצוא אותה, וחווים שוב את מאורעות התנ"ך. פרקים אלו מפורטים יותר מהקודמים. 

הסדרה המחודשת של סופרבוק הושקה ב-2010, הסדרה הופקה בארצות הברית עם אנימציית CGI באיכות HD, מאת רשת הטלוויזיה CBN בארצות הברית. בסדרה דובבו מספר פרקים מכל העונות ומשודרות ברשת השידור HOT, בערוץ HOT VOD Young.

הדמויות הראשיות 
הדמויות הראשיות של הסדרה המחודשת הן:
 כפיר קוואנטום (Chris Quantum) - גולש סקייטבורד מוכשר, גיימר וגיטריסט מוביל בלהקה שלו ושל חבריו מבית הספר. כפיר חושף את סודות הסופרובוק בעזרת רחפן מסתורי הלוקח אותם לעבר.
 נוי פפר (Joy Pepper) - השכנה שגרה מול כפיר, וחברתו הטובה ביותר של כפיר. נוי פעילה והרפתקנית יותר מאשר כפיר. היא אוהבת כדורגל, אתלטיקה וספורט בכלל.
 גיזמו הרובוט (Gizmo the Crusading Robot) - אביו של כפיר, פרופסור קוונטום, פיתח ובנה אותו כדי להגן על הילדים אך למעשה הילדים הם אלה שמגנים עליו. הוא אוהב חידושים מתוך רצון להיות יעיל יותר, ומעל הכול היה מעדיף להישאר במעבדה מאשר לחזור בזמן לעבר עם סופרבוק והילדים. לגיזמו תכונה משעשעת שהיא היכולת לשנות את דמותו בהתאם לצורך.
 ראפלז (Ruffles) - כלבת היורקשייר טרייר הקטנה של כפיר.
 פרופ' קוואנטום (Professor Fred Quantum) - מדען מבריק, אביו של כפיר.
 גברת קוואנטום (Phoebe Quantum) - אימו של כפיר.

פרקי הסדרה המקורית 
 אדם וחוה
 קין והבל
 תיבת נוח
 הניסיון (עקידת יצחק, גם פרק 29)
 בואי כלה (יצחק ורבקה, גם פרק 30)
 תאומים (יעקב ועשיו, גם פרק 31)
 חלום מתגשם (יוסף, גם פרקים 32–34)
 מטה האותות (גם פרקים 35–38)
 חומות יריחו (גם פרק 39)
 300 כדים (גדעון)
 איש השרירים (שמשון)
 הולדת ישו
 הדרשה על ההר
 המוות והתחיה של ישו
 רות ונעמי
 ניסיון השטן (איוב)
 יונה במעי הדג
 המלך הראשון (שאול, גם פרק 45)
 הורג הענק (דוד, גם פרקים 46–47)
 שלמה המלך (גם פרק 50)
 הנביא אליהו
 הנביא אלישע
 גוב האריות
 נחמיה וחומות ירושלים
 מלכת היופי (אסתר)
 סיפורו של פאולוס
27-28. אברהם אבינו (עונה שנייה)
40. שווה להילחם עליו (עתניאל)
41. יד שמאל שליטה (אהוד בן גרא)
42. דבורה וברק
43. נדר יפתח
44. עלי ושמואל
48. אמונה ואמת (דוד בורח משאול)
49. המלך דוד
51. עתליה
52. עניין של זמן (ישעיהו וחזקיהו)

פרקי הסדרה המחודשת
 המבחן - אברהם ויצחק
 עשיו ויעקב - הבכורה הגנובה
 שלח את עמי - יציאת מצרים
 עשרת הדיברות - משה והתורה
 הרפתקת ענק - דוד וגוליית
 שאגה - דניאל בגוב האריות
 יונה
 יוסף וחלומו של פרעה
 במבחן האש
 רחב וחומות יריחו
 אסתר - לעת כזאת
 נח והתיבה
 גדעון
 אליהו ונביאי הבעל
 רות
 יצחק ורבקה
 נעמן והשפחה מישראל
 שמואל וקריאתו של אלוהים אליו
 דוד ושאול
 נחמיה
 אלישע והארמים
 המלך שלמה
 חלומו של נבוכדנאצר

קישורים חיצוניים 
 

 הסדרה המחודשת ב-IMDb (באנגלית)
סדרות אנימה
סדרות אנימה משנות ה-1980
סדרות הנפשה אמריקאיות
סדרות הנפשה ממוחשבת